EkBass/fiwiki-20250220-pages-articles huggingface dataset:
Beg for Mercy

Beg for Mercy on yhdysvaltalaisen hip hop -ryhmä G-Unitin debyyttialbumi vuodelta 2003. Menestyneen Get Rich or Die Tryin' -albumin jälkeen rap-artisti 50 Cent perusti oman levymerkkinsä G-Unit Recordsin. Hän teki sopimukset jo entuudestaan tuntemiensa artistien Lloyd Banksin, Young Buckin ja Tony Yayon kanssa. Yayo joutui kuitenkin vankilaan laittomasta aseiden hallussapidosta albumin nauhoituksien aikana. Tästä syystä hänen ääntään ei juurikaan albumilla kuulla. Beg for Mercyä myytiin 2,3 miljoonaa kappaletta Yhdysvalloissa ja neljä miljoonaa maailmanlaajuisesti. Albumilla esiintyy vain yksi vieraileva artisti, mikä on hip hop -albumeille hyvin harvinaista. Esiintyvä artisti on Joe. ==Kappaleet== # # # # # # # # # # # # # # # # # # == Singlet == * "Stunt 101" (23. syyskuuta 2003) * "Poppin' Them Thangs" (2. marraskuuta 2003) * "My Buddy" (2003) * "Wanna Get to Know You" (13. tammikuuta 2004) * "Smile" (8. huhtikuuta 2004) == Aiheesta muualla == * http://g-unit.com/ * http://www.g-unitsoldier.com/ Luokka:Vuoden 2003 esikoisalbumit Luokka:G-Unitin albumit
Tears Are Falling

”Tears Are Falling” on yhdysvaltalaisen rockmusiikkia soittavan Kissin kappale. Se on yhtyeen vuoden 1985 albumin Asylum seitsemäs kappale, ja se julkaistiin albumin singlenä vuoden 1985 syyskuussa. Kappaleen on kirjoittanut yhtyeen laulaja ja kitaristi Paul Stanley, joka myös laulaa kappaleen. Stanley tuotti kappaleen yhdessä yhtyeen basistin ja toisen laulajan Gene Simmonsin kanssa. Kappale sai singlejulkaisuna kohtalaisen menestyksen Pohjois- Amerikassa ja Isossa-Britanniassa. Kappaleesta tehdyn musiikkivideon ohjasi David Mallet Lontoossa vuonna 1985. Kappale löytyy myös Kissin kokoelma- albumilta Smashes, Thrashes & Hits. Singlen b-puolella on kappale ”Any Way You Slice It”, jota yhtye esitti konserttien aloituskappaleena vuosien 1985-1986 Asylum-kiertueella. ”Tears Are Falling” on yksi harvoista kappaleista, jonka Paul Stanley on kirjoittanut kokonaan yksinään ja viimeisin, ennen kappaletta ”Loving You Without You Now”, joka julkaistiin Stanleyn sooloalbumilla Live to Win (2006). ==Kappaleet== # Tears Are Falling (säv./san./sov. Paul Stanley ) 3.55 # Any Way You Slice It (säv. Gene Simmons, san. Gene Simmons, Paul Stanley, sov. Howard Rice ) 4.2 ==Kokoonpano== *Paul Stanley – rytmikitara *Gene Simmons – bassokitara *Bruce Kulick– soolokitara, taustalaulu *Eric Carr – rummut, taustalaulu Luokka:Kissin kappaleet Luokka:Vuoden 1985 kappaleet
Luna 13

Luna 13 () oli Neuvostoliiton 21. joulukuuta 1966 Baikonurin avaruuskeskuksesta lähettämä kuuluotain. Se laskeutui pehmeästi Kuun Myrskyjen valtameren pinnalle 24. joulukuuta 1966. Suojakuorien avautumisen ja antennien nostamisen jälkeen luotain aloitti radiolähetykset neljä minuuttia laskeutumisensa jälkeen. Luotaimen lähetysten uskotaan päättyneet joulukuussa 1966 kuluessa, erään lähteen mukaan 28. joulukuuta 1966. Laskeutumispaikka oli Myrskyjen valtameressä Krafft- ja Seleucus-kraatterien välissä. Sen koordinaatit ovat 18°52° pohjoista leveyttä, 62°03' läntistä pituutta (latitudi= 18,87°, longitudi 297,95°). Luotaimessa oli Kuun pintaan tunkeutuvia mittareita, dynamograafi ja säteilyntiheysmittari. Työntämällä laskeutuessaan puikkoja Kuun pintaan se tutki kiihtyvyysmittareilla Kuun pinnan lujuutta. Tutkimusten mukaan lujuus muistuttaa keskitiheää Maan kamaraa, kuten märkää rantahiekkaa. Radiometri mittasi Kuun pinnan lämpötilaksi keskipäivällä 117 °C. Luotain otti myös kuvia. Yhden panoraamakuvan lähettäminen Maan pinnalle kesti noin sata minuuttia. Maahan lähetettiin yhteensä viisi laajaa panoraamakuvaa Auringon eri korkeuskulmilla (6, 19 ja 32 astetta). Toinen luotaimen kameroista ei toiminut, mutta toisen kuvat olivat hyvälaatuisia. Luna 13 kuului E-6M-sarjaan; se oli hieman paranneltu versio Luna 9:stä. Luotaimen massaksi ilmoitetaan 1 620 tai 1 700 kilogrammaa. Venäläislähteen mukaan Kuuhun laskeutuneen luotaimen massa oli vain 112 kilogrammaa (110–116 kg). ==Lähteet== ==Aiheesta muualla== * (Internet Archive) Luokka:Luna-ohjelma Luokka:Vuoden 1966 avaruustoiminta
Maggiorejärvi

Maggiorejärvi ( tai Lago Verbano, piemontiksi Lagh Magior, lombardiksi Lagh Magiô, , kirjaimellisesti ) on suuri ja syvä järvi Alppien eteläpuolella, Italian ja Sveitsin rajalla. Järven pinta-ala on 212 km², josta 167 km² on Italian puolella ja 45 km² Sveitsissä. Järven läpi virtaa Pon sivujoki Ticino. Muita järveen laskevia jokia ovat muun muassa Maggia, Tresa ja Toce. Pitkänomainen, pohjois-eteläsuuntainen järvi on noin 66 km pitkä ja keskimäärin 3–5 km, enimmillään 10 km leveä. Järven suurin syvyys on 372 metriä ja tilavuus 37 kuutiokilometriä. Järven rannoilla on monia matkailupaikkakuntia kuten Locarno, Ascona, Brissago ja Verbania, sekä saaria kuten Borromeonsaaret ja Isole de Brissago. Järvi on pinta-alaltaan Italian toiseksi suurin. ==Lähteet== *Facta 2001 osio 10 s. 690 * == Aiheesta muualla == Luokka:Italian järvet Luokka:Sveitsin järvet Luokka:Pon vesistö Luokka:Ticino Luokka:Italian ja Sveitsin raja
Shy–Dragerin oireyhtymä

Shy-Dragerin oireyhtymä on harvinainen, tuntemattomasta syystä aiheutuva sairaus, joka etenevästi vaurioittaa potilaan keskushermostoa. Oireisiin kuuluvat vapina, verenpaineen lasku, liikehäiriöt, erektiohäiriöt, näköhäiriöt sekä ongelmat virtsanerityksessä, suolen toiminnassa ja puheessa. Shy-Dragerin oireyhtymä on parantumaton sairaus. Se johtaa kuolemaan keskimäärin noin 7–10 vuoden kuluessa oireiden alkamisesta. Tavallisimmat kuolinsyyt ovat keuhkokuume ja rytmihäiriöt.http://healthlink.mcw.edu/article/921961623.html Shy-Dragerin oireyhtymä sai nimensä Milton Shyltä ja Glenn Dragerilta, jotka ensimmäisinä kuvasivat häiriön vuonna 1960. == Lähteet == Luokka:Oireyhtymät Luokka:Neurologiset sairaudet ru:Синдром Шая — Дрейджера
Luna 10

Luna 10 () oli Neuvostoliiton rakentama ja ensimmäinen onnistunut Kuuta kiertävä luotain. Kuuluotain Luna 10 laukaistiin 31. maaliskuuta 1966, ja se jarruuntui Kuun kiertoradalle 3. huhtikuuta 1966. Kiertolaisluotain toimi siellä 60 päivää. Luotain kiersi Kuuta 350 × 1 017 kilometrin korkuisella soikealla radalla, jonka kaltevuus oli 71,9° ja kiertoaika 178 minuuttia. Neuvostoliitto ilmoitti 4. huhtikuuta, että Luna 10 oli asettunut kuuta kiertävälle radalle ja että sen tehtävänä oli valita paikka, johon ensimmäinen kuulentäjä aikanaan laskeutuu. Tämä kiireellä koottu luotain kuului niin sanottuun E6S-sarjaan ja muistutti laiteosaltaan Luna 9 -tyyppistä laskeutumisluotainta. Luotaimen pääosasta irronneen mittausosan paino oli 245 kiloa. Luotaimen aikataulu oli suunniteltu niin että se päätti ensimmäisen kierroksensa Neuvostoliiton kommunistisen puolueen puoluekokouksen aikaan. Se soitti sävelmää ”Kansainvälinen”. ==Luotaimen tekemät havainnot== Luotain totesi kuun magneettikentän olevan alle 1/10 000 Maan magneettikentästä. Se myös havaitsi Kuun liikkuvan Maan aurinkotuulen venyttämän magneettikentän ”pyrstössä”. Kuun pinnan säteilymittausten mukaan sen pinta muistutti basalttikiveä, ainakin graniitti oli poissuljettu vaihtoehto. Kuun pinnan vaaleiden ylänköjen ja tummien merien välillä ei havaittu eroja. Luna 10:n radanmuutoksista pääteltiin maskonien, Kuun pinnan alaisten massatihentymien olemassaolo. ==Lähteet== Luokka:Luna-ohjelma Luokka:Vuoden 1966 avaruustoiminta
Muumipeikon metsäretki

Muumipeikon metsäretki () on Harald Sonessonin kirjoittama vuonna 2001 ilmestynyt lapsille suunnattu kuvakirja. Kirjassa Muumipeikko ja Nipsu haluavat näyttää Niiskuneidille, että pystyvät nukkumaan yön metsässä. Pikku Myy epäilee kuitenkin sen onnistumista. Vähän matkan päässä Muumin ja Nipsun kanootti törmää kiveen ja uppoaa joella. Muumi ja Nipsu pelastautuvat ja he joutuivat heittämään kaiken pois köyttä lukuun ottamatta. Sitten he kuulevat kauhistuttavan laahaavan äänen ja menevät piiloon. Se on Mörkö, joka lähestyy heitä uhkaavasti. Sitten Muumipeikko ja Nipsu säntäävät pakoon ja pelastautuvat jyrkänteeltä, johon he joutuivat köyden avulla ja Mörkö jää ylös kyräilemään. Tuon jälkeen he huomaavat luolassa pelottavat silmät ja lähtevät taas juoksemaan pakoon. He harhailevat metsässä, kohtaavat susia ja melkein jäävät kivivyöryn alle. Sitten he jäävät nukkumaan kuusen alle sateisessa metsässä. Aamulla he heräävät, kun Pikku Myy tulee heidän luo. Pikku Myy naureskelee, että taas se nähtiin, etteivät Muumipeikko ja Nipsu uskalla mennä edes puutarhaa kauemmas. Mutta Muumi ja Nipsu ovat huojentuneita seikkailustaan ja lähtevät aamiaiselle Muumitaloon. Myöhemmin iltapäivällä he istuvat puutarhassa miettimässä hurjaa seikkailuaan. Luokka:Muumikirjat Luokka:Vuoden 2001 kirjat
Luna 11

Luna 11 () oli toinen Kuuta kiertävä venäläinen luotain Luna 10:n jälkeen. Kuuluotain laukaistiin 24. elokuuta 1966 Baikonurin avaruuskeskuksesta. Se asettui kiertämään Kuuta (tarkastelupaikasta/lähteestä riippuen) 27. elokuuta–28. elokuuta 1966. Kuun kierto toteutettiin käyttäen rataa, joinka inklinaatio oli 27 astetta ja kiertoaika 178 minuuttia. Radan matalin kohta oli 1,09 ja kaukaisin 1,69 kertaa Kuun säteen (1 738 km) etäisyydellä Kuusta tai 160 km ja 1200 kilometriä pinnalta. Luotaimen akut loppuivat 1. lokakuuta 1966. Tätä ennen Luna 11 lähetti 137 radiolähetystä ja kiersi 277 kertaa Kuun. Venäläislähde ilmoittaa luotaimen painon (AMS) olleen 1 640 kilogrammaa, yhdysvaltalaislähteen mukaan massa oli 3 616 kg. Luotaimen televisiokamera ei toiminut, koska asennonsäätörakettiin oli mennyt jokin sirpale tukkeeksi, mutta muut laitteet toimivat hyvin. ==Lähteet== ==Aiheesta muualla== *Luna - Exploring the Moon (zarya.info) (Internet Archive) Luokka:Luna-ohjelma Luokka:Vuoden 1966 avaruustoiminta
White Noise (yhtye)

White Noise on vuonna 1968 ensimmäisen levynsä julkaissut englantilainen elektronisen musiikin yhtye. Tuolloin yhtyeen kokoonpanossa olivat David Vorhaus, Delia Derbyshire ja Brian Hodgson. Lähinnä nauhaefekteillä koostetulla ensimmäisellä levyllä esiintyvät myös rumpali Paul Lytton sekä laulajat John Whitman, Annie Bird ja Val Shaw. Yhtyeen myöhemmät levyt ovat enimmäkseen Vorhausin yksin tekemiä. ==Diskografia== *White Noise - An Electric Storm (1969) *White Noise 2 - Concerto for Synthesizer (1974) *White Noise 3 - Re-Entry (1988) *White Noise 4 - Inferno (1990) *White Noise 5 - Sound Mind (2000) *White Noise 5.5 - White Label (2006) Luokka:Brittiläiset yhtyeet
Vanhasen hallitus

Vanhasen hallitus voi viitata seuraaviin hallituksiin, joissa Matti Vanhanen oli pääministerinä: * Vanhasen I hallitus, 24. kesäkuuta 2003 – 19. huhtikuuta 2007 * Vanhasen II hallitus, 19. huhtikuuta 2007 – 22. kesäkuuta 2010
Oho

Oho! oli Allerin kustantama suomalainen aikakauslehti. Se lopetettiin vuonna 2009. Vielä Kansallisen mediatutkimuksen syksy 2006/kevät 2007 -tilastoissa Oholla oli 280 000 lukijaa, mutta vuoden 2008 tilastossa lehden lukijamäärä oli enää 151 000\. Markkinointi & Mainonta -lehti arvioi syyksi pudotukseen "juorukisan" kovenemista iltapäivälehtien viihteellistymisen myötä sekä internetiä. Lehti julkaisi henkilöhaastatteluja tunnetuista suomalaisista ja esitteli Hollywood-tähtien elämää. Lehdessä oli myös muoti- ja tyylijuttuja sekä niin sanottuja tosielämän juttuja tavallisten ihmisten kohtaloista. Lehden linja oli naistenlehtien ja yleisaikakauslehtien välissä. Lehden vastaava päätoimittaja oli julkaisujohtaja Eeva-Helena Jokitaipale, joka työskenteli samassa toimessa myös 7 päivää -lehdessä. Lehden päätoimittaja oli Pia Parkkonen-Hyöppinen. Kun lehti perustettiin vuonna 2002, vastaavana päätoimittajana aloitti Timo Kiiski. Vuonna 2003 vastaavaksi päätoimittajaksi nimitettiin Mikko Sokero, joka työskenteli tehtävässä joulukuuhun 2006 asti. Sokero toimi lehden perustamisen alussa päätoimittajana. == Ohon palstoja == *Seurapiirit, lyhyitä julkkishaastatteluja tapahtumien yhteydessä *Hollywood, Hollywood-tähtien elämästä kertova palsta *Tähtien tyyliä, Tyyli- ja muotijuttuja, julkkisten tyylin esittelyä *Hoveissa, juttuja ja uutisia kuninkaallisista *JetSet, paparazzikuvia kansainvälisistä tähdistä *Oh-hoh!, lukijoiden lähettämiä vitsejä == Lähteet == Luokka:Ilmestymästä lakanneet suomalaiset aikakauslehdet
Luna 12

Luna 12 () oli ensimmäinen onnistunut neuvostoliittolainen kuvia ottanut Kuuta kiertävä luotain lokakuussa 1966. Se laukaistiin 22. lokakuuta 1966 Baikonurin avaruuskeskuksesta ja saavutti Kuun kiertoradan 25. lokakuuta, toisen lähteen mukaan 26. lokakuuta. Kuuluotain kuului kuuluontainten E6LF-tuotantosarjaan ja oli varustettu televisiokameralla, joka lähetti kuvia kuun pinnasta. Kuvausjärjestelmässä oli 1 100 skannausriviä ja kuvien tarkkuus oli enimmillään 15–20 metriä, jopa 5 metrin kokoisia yksittäisiä kohteita. Ensimmäiset kuvat välitettiin maahan 27. lokakuuta. Radiolähetykset Luna 12 -luotaimelta loppuivat 19. tammikuuta 1967. Kaikkiaan lähetyksiä oli 302 kertaa. Aktiivinen toiminta-aika oli 85 päivää. Luotain kiersi Kuuta radalla, jonka inklinaatio oli 4 astetta, kiertoaika 205 minuuttia ja eksentrisyys 0,31. Radan lähin piste oli 1,08 ja kaukaisin piste 2 kertaa Kuun säteen (1 738 km) etäisyydellä Kuun keskipisteestä, tai toisen lähteen tavoin: rata oli alimmillaan 100 ja korkeimmillaan 1740 kilometriä Kuun pinnasta. Luotaimen massa oli 1 620 kilogrammaa, toisen lähteen mukaan luotaimen ratamassa (AMS, ISL) oli 1 148 kg. ==Lähteet== ==Aiheesta muualla== * (Internet Archive) Luokka:Luna-ohjelma Luokka:Vuoden 1966 avaruustoiminta
Luna 14

Luna 14 () oli Neuvostoliiton Kuuta kiertänyt avaruusluotain, joka laukaistiin 7. huhtikuuta 1968. Luotain muistutti Luna 12:a ja siinä oli Luna 10:n kojeita muistuttaneita laitteita. Luotain lienee liittynyt Neuvostoliiton miehitetyn, sittemmin keskeytyneen N1-kuuohjelman viestintälaitteiden testaukseen. ==Lähteet== Luokka:Luna-ohjelma Luokka:Vuoden 1968 avaruustoiminta
Tapani Ilkka

Jaakko Tapani Ilkka (8. elokuuta 1941 Jämsänkoski – 20. marraskuuta 2021) oli suomalainen urheilija ja urheilujohtaja. Hän toimi sekä SUL:n että Suomen olympiakomitean puheenjohtaja. Joulukuussa 2006 hän sai professorin arvonimenSuomalainen urheilujohtaja s. 5 saavutuksistaan urheilu- ja liikunta-alalla. Urheilijana Tapani Ilkka oli 400 metrin aitajuoksija 1960-luvun puolivälissä. Ennätyksensä 52,5 hän saavutti Ruotsi-maaottelussa Tukholmassa. Ilkka edusti aktiiviaikanaan Kaipolan Virettä ja saavutti SM- mitaleja 400 metrin aidoissa sekä seuran viestijoukkueen edustajana. Tapani Ilkka oli liikuntakasvatuksen kandidaatti. Hän toimi Suomen Urheiluopiston opettajana 1967–1971, Suomen Urheiluliiton koulutuspäällikkönä 1971–1974, Los Pacosin lomakylän toimintojen johtajana Espanjassa 1974–1976 ja sen jälkeen pitkäaikaisena Suomen Urheiluopiston rehtorina 1976–2006.Tapani Ilkka 60 vuotta Urheilun järjestötoiminnan Ilkka aloitti toimimalla Suomen Urheiluliiton puheenjohtajana 1983–1990, vuoden 1994 yleisurheilun EM-kisojen järjestelytoimikunnan puheenjohtajana, Suomen olympiakomitean hallituksen jäsenenä 1985–2004 sekä puheenjohtajana 1989–2004, SVUL:n hallituksen jäsen 1983–1994. Tapani Ilkka sai vuonna 2001 Suomen liikuntakulttuurin ja urheilun suuren ansioristin, 2005 Kansainvälisen Olympiakomitean (KOK) kunniamerkin ja 2006 professorin arvon. == Lähteet == ==Aiheesta muualla== * Seppo Martiskainen, Antti O. Arponen, Ingmar Björkman, Matti Hannus, Urho, Salo, Pentti Vuorio: Suomi voittoon – kansa liikkumaan, SUL:n 100-vuotisjuhlajulkaisu, Yleisurheilun Tukisäätiö, Helsinki, 2006, ISBN 9519895221, s. 62–63. Luokka:Suomalaiset urheilujohtajat Luokka:Suomalaiset urheiluvaikuttajat Luokka:Suomalaiset 400 metrin aitajuoksijat Luokka:Suomalaiset yleisurheiluvalmentajat Luokka:Suomalaiset professorin arvonimen saaneet Luokka:Vuonna 1941 syntyneet Luokka:Vuonna 2021 kuolleet
Amafanius

Gaius Amafanius (tai Amafinius; 100-luku eaa.?) oli yksi varhaisimpia roomalaisia kirjailijoita, joka suosi epikurolaisuutta. Hän kirjoitti useita teoksia, joita Cicero piti rakenteeltaan ja tyyliltään huonoina. Ciceron lisäksi muut antiikin aikaiset kirjailijat eivät mainitse häntä. Teoksessa Academica Cicero sanoo, että Amafanius käänsi kreikkalaisen atomi-käsitteen latinaksi "korpuskuleiksi" (corpusculi).Cicero: Academica I.2. Teoksessa Keskusteluja Tusculumissa Cicero sanoo, että Amafanius oli ensimmäisiä Roomassa latinaksi kirjoittaneita filosofeja.Cicero: Tusculanae dispupationes IV.3. Michel de Montaigne viittasi esseissäänMontaigne, kirja 2, luku 17, De la presumption Amafaniukseen samassa yhteydessä kuin Rabiriukseen, vaikkakaan hän ei mitä todennäköisimmin ollut koskaan lukenut kummankaan alkuperäisiä teoksia. == Lähteet == Luokka:Epikurolaiset filosofit Luokka:Roomalaiset kirjailijat Luokka:Roomalaiset filosofit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Nothing in This World

”Nothing in This World” on yhdysvaltalaisen Paris Hiltonin toinen virallinen single hänen debyyttialbumiltaan Paris. Se julkaistiin 12. syyskuuta 2006. Se saavutti singlelistan ykkössijan muun muassa Puolassa, Singaporessa ja Thaimaassa. Sen ovat sanoittaneet Sheppard Solomon ja Lukasz Gottwald, joka myös tuotti kappaleen. Single on toiminut lisäksi Hiltonin Music Television -spesiaalin This is Paris tunnuskappaleena. Kappaleen musiikkivideon on kuvannut Scott Speer, ja se kuvattiin Los Angelesissa. Single nousi Suomen virallisen listan sijalle 7. == Lähteet == Luokka:Vuoden 2006 kappaleet Luokka:Paris Hiltonin kappaleet
Smythin raportti

Smythin raportti on yleinen nimitys fyysikko Henry DeWolf Smythin kirjoittamalle kirjoitukselle, joka käsittelee liittoutuneiden yritystä tuottaa atomipommi, eli Manhattan-projektia. Raportin kokonimi on Atomic Energy for Military Purposes; The Official Report on the Development of the Atomic Bomb under the Auspices of the United States Government, 1940–1945. Raportti julkaistiin 12. elokuuta 1945, eli sen jälkeen kun Yhdysvallat pudotti atomipommit Japaniin 6. elokuuta ja 9. elokuuta. == Lähteet == == Aiheesta muualla == * Sähköinen kirja verkossa. * Web archive 2014 * * Luokka:Hiroshiman ja Nagasakin pommitukset
Depolarisaatio

Jännitteen purkautuminen eli depolarisaatio on hermosolun tapahtuma, jossa lepotilassa olevan hermosolun lepojännite pienenee sekunnin tuhannesosan ajaksi aina yhdessä kohdassa kerrallaan. Depolarisaation etenemistä pitkin hermosolua kutsutaan toimintajännitteeksi. Myös lihassolut voivat saada aikaan jännitteen purkautumisen ja toimintajännitteen. Kaikkien solujen ulkokalvot ovat polarisoituneet eli niiden ulkopuoli on positiivisesti varautunut ja sisäpuoli negatiivisesti varautunut. Polarisaation eli varausten jakautumisen aiheuttavat ionipitoisuuksien erot kalvon eri puolilla. Yhdet tärkeimmistä polarisaation ylläpitäjistä ovat natrium-kaliumpumput. Jännitteen purkautumisessa hermosolun kalvon normaali polarisoituminen muuttuu, koska positiivisesti varautuneita natriumioneja pääsee virtaamaan soluun tasoittamaan varauseroa. ==Katso myös== * Kalvojännite * Repolarisaatio * Hyperpolarisaatio ==Lähteet== * * Luokka:Hermoston fysiologia
Pariisi–Roubaix 2007

thumb|Kilpailun osanottajia. Pariisi–Roubaix 2007 -pyöräkilpailu ajettiin 15. huhtikuuta 2007 ja sen voitti australialainen Stuart O’Grady. Hän saapui yksin maalialueelle ja lopuksi maaliin, sillä seuraava sijoittui 52 sekunnin päähän voittajasta. Hänen voittonsa oli kiistaton, ja hän sai sen ensimmäisenä australialaisena kisojen historiassa. Aiempien vuosien eräs keskeinen johtohahmo Tom Boonen oli vasta kuudes ja hävisi voittajalle 55 sekuntia, mutta toiseksi sijoittuneelle Juan Antonio Flechalle vain kolme sekuntia. ==Lopulliset sijoitukset== Sijoitukset {| align="center" 1\. Stuart O’Grady Australia 6h 09' 07’’ 2\. Juan Antonio Flecha Espanja + 52’’ 3\. Steffen Wesemann Sveitsi s.a. 4\. Bjorn Leukemans Belgia 53’’ 5\. Roberto Petito Italia s.a. 6\. Tom Boonen Belgia 55’’ 7\. Roger Hammond Yhdistynyt kuningaskunta s.a. 8\. Enrico Franzoi Italia 56’’ 9\. Kévin Van Impe Belgia 1' 24’’ 10\. Fabio Baldato Italia 2' 27’’ ==Aiheesta muualla== *Kisajärjestäjien viralliset sivut Luokka:Pariisi–Roubaix Luokka:Pyöräilykausi 2007
Anaksilaos Larissalainen

Anaksilaos (, ensimmäinen vuosisata eaa.) oli kreikkalais-roomalainen lääkäri ja pythagoralainen filosofi. Hän oli kotoisin Larissasta. Eusebioksen mukaan Augustus ajoi Anaksilaoksen maanpakoon Roomasta vuonna 28 eaa. magian harjoittamisen vuoksi.Taran, L.. (1970). "Anaxilaus of Larissa". Dictionary of Scientific Biography 1: 150. New York: Charles Scribner's Sons. Anaksilaos kirjoitti mineraalien, yrttien ja muiden aineiden ja lääkkeiden "maagisista" ominaisuuksista. Plinius lainasi hänen kirjoituksiaan aiheeseen liittyen. Jotkut tutkijat uskovat, että hänen tietonsa luonnontieteistä mahdollistivat sen, että hän kykeni tekemään temppuja, joita luultiin maagisiksi. == Lähteet == Luokka:Pythagoralaiset filosofit Luokka:Roomalaiset filosofit
Luna 15

Luna 15 () oli Neuvostoliiton kuuluotain, joka laukaistiin 13. heinäkuuta 1969, kolme päivää ennen USA:n Apollo 11 -kuulentoa. Luna 15 oli kuuhun laskeutuja-näytteennoutaja-tyyppiä E8-5 ja muistutti Luna 16:ta. Luotain painoi 5 700 kg. Sen kantoraketti oli Proton 8K82K ja Blok D. Luotain oli jarruttanut Kuun kiertoradalle 17. heinäkuuta 1969. Siellä luotain suoritti radanmuutoksia ja kiersi Kuun 52 kertaa. 21. heinäkuuta 1969 kello 15.47 UTC luotain törmäsi Kuuhun Vaarojen mereen paikkaan 17° pohjoista leveyttä 60° itäistä pituutta, kun hallittu laskeutuminen ei onnistunut. Luotainta edeltäneet kolme laukaisua Luna 1969A, Luna 1969B ja Luna 1969C olivat myös epäonnistuneet. Luna 15 yritti tuoda ensimmäiset näytteet Kuusta ennen amerikkalaisia. Vaikka luotain olisi onnistunut laskeutumisessa ja näytteidenotossa, se ei olisi ehtinyt takaisin Maahan ennen Apollo 11:n miehistöä. (Internet Archive) Törmäyshetkellä Armstrong ja Aldrin olivat jo suorittaneet ensimmäisen kuukävelyn ja olivat Kuun pinnalla valmistautumassa kuumoduulin nousuun. Neuvostoliitto julkaisi amerikkalaisille luotaimen lentosuunnitelman varmistaakseen, että se ei törmää Apollo 11:n kanssa ja tämä oli ensimmäisiä esimerkkejä Yhdysvaltojen ja Neuvostoliiton avaruusyhteistyöstä. ==Lähteet== Luokka:Luna-ohjelma Luokka:Vuoden 1969 avaruustoiminta
Heikki Pulkkinen

Heikki Pulkkinen (s. 12. elokuuta 1982 Savonlinna) on uransa lopettanut suomalainen jalkapalloilija. Hän toimi joukkueen kapteenina. Pulkkinen on pelipaikaltaan vasen laitapuolustaja, mutta pystyy pelaamaan myös oikealla. Pulkkinen on Savonlinnan Työväen Palloseuran kasvatti. Hän pelasi pääsarjatasolla AC Allianssissa 2002–2005 ja Myllykosken Pallossa 2006–2008. Yhteensä Pulkkinen esiintyi Veikkausliigassa 137 ottelussa ja teki niissä kuusi maalia. Allianssissa hän voitti SM-hopeaa 2004 sekä Liigacupin 2004 ja 2005. Pulkkinen edusti myös FC Viikinkejä Ykkösessä kausina 2009–2011. Pulkkinen esiintyi Suomen jalkapallomaajoukkueessa kahdesti vuonna 2004. Hän debytoi ottelussa Bahrainia vastaan 1. joulukuuta 2004 ja toisen maaottelunsa hän pelasi kaksi päivää myöhemmin Omania vastaan. Pulkkinen edusti myös alle 21-vuotiaiden maajoukkuetta seitsemän kertaa 2002–2003. ==Saavutukset== * SM- hopea 2004 * Liigacup 2004, 2005 ==Lähteet== Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
Luna 21

Luna 21 () oli Neuvostoliiton avaruusluotain, joka kuljetti miehittämättömän kuukulkijan Lunohod 2:n Kuuhun. Tammikuussa 1973 Luna 21 jäi Kuuta kiertävälle radalle, ja laskeutui Kuuhun La Monnierin kraatteriin 25°51' pohjoista leveyttä, 30°27' itäistä pituutta Mare Serenitatisin ja Taurus-vuorten väliin. Kolmen tunnin päästä laskeutumisesta kuukulkija Lunohod 2 vieri ulos. Se liikkui Kuun pinnalla huomattavasti pidemmän matkan kuin edeltäjänsä, mutta epäonneksi jäi ansaan kraatteriin, ja aurinkopaneelit peittyivät kuupölyllä. Näin kuukulkija Lunohod 2 sammui. ==Lähteet== Luokka:Luna-ohjelma Luokka:Vuoden 1973 avaruustoiminta
Talo Espanjassa

Talo Espanjassa on vuonna 2007 kuvattu ja Yle Teema -kanavalla esitetty tosi- TV-pohjainen espanjan kielen opetussarja ja siihen liittyvä verkkokielikurssi Yle Oppimisen sivustolla. Ohjelmaa juonsi Kristo Kentala, ja sen tuotti Broadcasters. Kilpailun kulku oli samanlainen kuin vuonna 2005 Yle TV1 -kanavalla esitetyssä Talo Italiassa -sarjassa. Maaliskuussa 2010 Yle Teema alkoi esittää kolmatta kautta Talo Ranskassa. ==Kilpailijat== *Kurt Eriksson - 74-vuotias vårdölainen (3. putoaja) *Roy Gonzalez - 27-vuotias turkulainen (toinen) *Katja Hämeenoja - 35-vuotias rovaniemeläinen (voittaja) *Sirpa Jompero - 59-vuotias kankaanpääläinen (4. putoaja) *Virve Puumalainen - 37-vuotias kirkkonummelainen (kolmas) *Risto Pynnönen - 55-vuotias saarijärveläinen (2. putoaja) *Heta Räsänen - 19-vuotias leppävirtalainen (5. putoaja) *Joni Salmi - 20-vuotias naantalilainen (1. putoaja) ==Aiheesta muualla== *Ohjelman verkkokurssi *Ohjelman traileri Luokka:2000-vuosikymmenen suomalaiset kilpailuohjelmat Luokka:Suomalaiset opetusohjelmat Luokka:Tositelevisiosarjat
Luna 22

Luna 22 () oli viimeinen Neuvostoliiton miehittämättömistä Kuun kiertolaisluotaimista. Se saapui Kuun kiertoradalle kesäkuussa 1974. Luotain teki monia radanmuutoksia ja kävi niinkin alhaalla kuin 25 kilometrin korkeudella Kuun pinnasta. Luotain toimi noin 571 päivää, kunnes sen polttoaine loppui syyskuussa 1975. Virallisesti luotain hylättiin marraskuussa 1975. ==Lähteet== Luokka:Luna-ohjelma Luokka:Vuoden 1974 avaruustoiminta
Luna 23

Luna 23 () oli neuvostoliittolainen Kuuhun laskeutunut luotain. Sen oli tarkoitus palauttaa näytteitä Maahan, mutta tämä epäonnistui koska luotaimen pora osui kiveen. Sen paino ilman polttoainetta oli 5 600 kilogrammaa. Se laukaistiin 28. lokakuuta 1974 ja laskeutui Kuuhun 6. marraskuuta samana vuonna. ==Lähteet== Luokka:Luna-ohjelma Luokka:Vuoden 1974 avaruustoiminta
Tero Karhu

Tero Karhu (s. 28. syyskuuta 1979 Helsinki) on suomalainen toimittaja, urheiluselostaja ja pelaajauransa lopettanut jalkapalloilija. Hän oli pelipaikaltaan puolustava keskikenttäpelaaja. ==Ura== ===Jalkapalloilijana=== Karhu on edustanut Veikkausliigassa FC Jokereita (kausina 2000, 2001 ja 2003), Myllykosken Palloa (2004–2007) ja lainalla FC KooTeePeetä 2007. Urallaan 119 liigaottelua pelannut Karhu päätti kaudella 2005 neljä kautta kestäneen maalittoman jakson. Yhteensä hän on tehnyt kuusi maalia Veikkausliigassa. Hyvä joukkuehengen nostattaja Karhu on monipuolinen pelaaja, joka pystyy pelaamaan topparin paikasta hyökkäävään keskikenttäpelaajaan. Karhu on pelannut 11 ottelua Suomen futsalmaajoukkueessa.Palloliitto ===Toimittajana=== Tero Karhu toimi jalkapalloselostajana pelaajauransa ohessa Urheilukanavalla, Canal Plussalla sekä MTV Sportilla vuoteen 2013 asti. Hänet tunnetaan innokkaasta selostustyylistään ja ärräviastaan. Karhu selosti Jalkapallon MM-kisojen 2014 otteluita Ylellä. Jalkapallon EM-kisoissa 2016 Karhu selosti 12 ottelua Ylen kanavilla. Vuoden 2018 syksystä lähtien hän on selostanut jalkapalloa C Morella. Vuonna 2020 Karhu aloitti Ruutu+:n Veikkausliiga-lähetysten studioisäntänä. Karhu on toiminut toimittajana Yle TV1:n Puoli seitsemän -keskusteluohjelmassa sekä MTV3:n Huomenta Suomessa. ==Lähteet== *Veikkausliiga - Hall of Fame ===Viitteet=== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Suomalaiset futsalpelaajat Luokka:Suomalaiset urheiluselostajat Luokka:Suomalaiset toimittajat Luokka:Vuonna 1979 syntyneet Luokka:Elävät henkilöt
Luna 24

Luna 24 (; luotain Е-8-5М, projekti Nro 413) oli kolmas Neuvostoliiton Kuusta näytteitä noutanut avaruusluotain, niin sanottu ”automaattinen näytteidennoutaja”. Se laukaistiin Baikonurin avaruuskeskuksesta 9. elokuuta 1976 Proton-kantoraketilla. Se laskeutui Vaarojen mereen (12°45’ pohjoista leveyttä, 62°12’ läntistä pituutta; eli latitudi 12,75°, longitudi 62,2°). Paluukapseli lähti Kuusta 19. elokuuta 1976 ja laskeutui Maahan mukanaan 170,1 grammaa kuunäytettä 22. elokuuta 1976. Laskeutumisalus osui Länsi-Siperiaan, noin 200 kilometriä Surgutista kaakkoon. Tässä luotainmallissa oli aikaisempia Luna 16- ja Luna 20-luotaimia pidempi kahden metrin syvyyteen ulottuva pora. ==Lähteet== == Aiheesta muualla == * (Internet Archive) Luokka:Luna-ohjelma Luokka:Vuoden 1976 avaruustoiminta
Iskeytymisluotain

Iskeytymisluotain on avaruusluotain, joka osuu jarruttamatta taivaankappaleen pintaan. Sitä ennen luotain lähettää mittaustietoja ja/tai kuvia planeetasta, kuusta tms., johon murskautuu iskunopeuden voimasta. Iskeytyjä lähettää yleensä tietonsa kiertoradalla olevalle kiertolaisluotaimelle, joka sitten lähettää sen edelleen. Neuvostoliiton Luna 2 oli ensimmäinen Kuuhun osunut iskeytymisluotain. Monet epäonnistuneet laskeutumisluotaimet ovat muuttuneet iskeytymisluotaimiksi. 1960-luvun avaruuskilvan alussa sekä Yhdysvallat että Neuvostoliitto pyrkivät lennättämään kokonaisia avaruusluotaimia päin kohdetta, Kuuta, Venusta tai Marsia. Tällöin vieraan taivaankappaleen pinnalle pääsy oli poliittinen teko, ikään kuin valtaus. Yhdysvallat on kokeillut myös pienen taivaankappaleen tuhoamista, jolla tieteellisellä kokeella on tiettyjä yhteyksiä sotilaalliseen toimintaan. Luokka:Avaruusluotaimet
Ohilentoluotain

Ohilentoluotain on avaruusluotain, joka lentää tutkimansa taivaankappaleen ohi. Tunnetuimpia ohilentoluotaimia ovat 1970- ja 1980-lukujen Voyager- luotaimet, jotka lensivät jättiläisplaneettojen ohi. Ensimmäinen ohilentoluotain oli Kuun ohi lentänyt Luna 1, joka alkujaan tarkoitettiin osumaan Kuuhun. Luokka:Avaruusluotaimet
Kiertolaisluotain

Kiertolaisluotain on tutkimaansa taivaankappaletta satelliittina kiertävä avaruusluotain. Monet kehittyneet, planeettaa läheltä tutkivat avaruusluotaimet omaavat ainakin taivaankappaletta kiertävän osan kuten Mars Reconnaissance Orbiter. Esimerkiksi Saturnus-luotain Cassini-Huygens sisälsi myös laskeutujaosan, jolle kiertorataosa toimi viestintäsatelliittina. Ensimmäinen Marsia kartoittanut kiertolaisluotain oli Mariner 9. Sitä ennen miehittämättömät laitteet olivat kiertäneet Kuuta. Maata kiertäviä satelliitteja ei tyypillisesti nimitetä kiertolaisluotaimiksi; niihin viitataan usein satelliitteina. Luokka:Avaruusluotaimet
Antonio Muñoz Molina

Antonio Muñoz Molina (s. 10. tammikuuta 1956 Úbeda, Jaénin maakunta, Espanja) on espanjalainen kirjailija. Muñoz Molina on naimisissa kirjailija Elvira Lindon kanssa ja heillä on yksi yhteinen lapsi. == Ura == Muñoz Molina aloitti kirjallisen uransa toimittajana ja kirjoittaa edelleenkin ahkerasti useisiin sanomalehtiin, muun muassa El Paísiin. Hän valmistui taidehistorian maisteriksi Granadan yliopistosta. Lisäksi hän on opiskellut journalistiikkaa Madridissa. Hänen esikoisromaaninsa Beatus ille ilmestyi vuonna 1986. Muñoz Molina asuu osittain Madridin Prosperidadin kaupunginosassa. Madrid on yksi hänen romaaniensa teemoista; esimerkiksi kirjojen Madridin mysteeri (Los misterios de Madrid, 1992) ja El dueño del secreto (1994) tapahtumat sijoittuvat Madridiin. Romaani Sefarad (2001), jota pidetään yleisesti hänen pääteoksenaan, kuvaa erilaisissa rajatiloissa häilyviä ja marginaaliin sysättyjä ihmisiä. Nykyisin hän asuu puoliksi New Yorkissa, jossa hän on johtanut Cervantes-instituuttia. Hänen teoksensa Las ventanas de Manhattan (2004) on vahvasti omaelämäkerrallinen, faktaa ja fiktiota yhdistävä rakkaudenosoitus New Yorkille. Muñoz Molinan romaanien El invierno en Lisboa, Beltenebros ja Plenilunio pohjalta on valmistunut myös samannimiset elokuvaversiot. Pilar Mirón ohjaama Beltenebros palkittiin kuvauksesta, leikkauksesta ja erikoistehosteista kolmella Goyalla. == Palkinnot ja tunnustukset == Muñoz Molina on saanut muun muassa kahdesti kirjallisuuden valtionpalkinnon ja Ranskassa parhaasta käännösromaanista jaettavan Femina- palkinnon. Espanjan suurimman kirjallisuuspalkinnon Planetan hän sai romaanistaan El jinete polaco (1991). Muñoz Molina on Espanjan kuninkaallisen akatemian jäsen vuodesta 1995 alkaen.Antonio Muñoz Molina, Real Academia Española, viitattu 3.11.2020 == Suomennetut teokset == Muñoz Molinan laajasta, useisiin painoksiin yltävästä ja kaikkialla maailmassa käännetystä tuotannosta on suomennettu seuraavat teokset: * Talvi Lissabonissa, suom. Tarja Härkönen. Andalusialainen koira (Like), 1993 (alkuteos: El invierno en Lisboa, 1987) ISBN 952-9691-03-3 * Madridin mysteeri, 1994 (alkuteos: Los misterios de Madrid, 1992) * Täysikuu, 2003 (alkuteos: Plenilunio, 1997) * Sefarad, suom. Tarja Härkönen, Tammi, 2007 (alkuteos Sefarad, 2001) * Öinen ratsumies, suom. Tarja Härkönen, Tammi, 2010 (alkuteos El jinete polaco, 1991) * Kuun tuuli, suom. Tarja Härkönen, Tammi, 2011 (alkuteos: El viento de la luna, 2006) == Lähteet == == Aiheesta muualla == * Risto Niemi-Pynttäri: Kadonneet tuntemisen muodot (Öinen ratsumies) Maailmankirjat 2010 * Luokka:Espanjalaiset kirjailijat Luokka:Espanjan akatemian jäsenet Luokka:Vuonna 1956 syntyneet Luokka:Elävät henkilöt
David Bentley

David Michael Bentley (s. 27. elokuuta 1984 Peterborough, Englanti) on englantilainen jalkapalloilija, joka edusti vuonna 2013 päättyneellä pelaajaurallaan Englannin Valioliigassa muun muassa Blackburn Roversia ja Tottenham Hotspuria. Hän pelasi keskikentän laidalla. Bentley aloitti uransa Arsenalissa hyökkääjänä, pelaten yleensä keskellä. Kauden aikana hän kuitenkin löysi itsensä useimmiten keskikentältä. Edustusjoukkueessa hän debytoi tammikuussa 2003 FA Cupin 3. kierroksella Oxford Unitedia vastaan. Bentley tuli kentälle 77. minuutilla korvaten Kolo Tourén. Ensimmäisen maalinsa hän teki Englannin liigacupin ottelussa Middlesbroughia vastaan tammikuussa 2004. Kauden 2004–2005 Bentley vietti lainasopimuksella Norwichissa, tehden 2 maalia 26:ssa ottelussa. Vuodesta 2005 lähtien Bentley edusti Blackburnia, kunnes siirtyi heinäkuussa 2008 Tottenham Hotspuriin. Bentley teki debyyttipelinsä Tottenhamissa 16. elokuuta 2008 vieraspelissä Middlesbroughia vastaan.http://www.skysports.com/football/match_report/0,19764,11065_3002944,00.html Debyyttimaali syntyi 4–4-tasapelissä Arsenalia vastaan lokakuussa 2008. Maali oli yksi hienoimmista koskaan Pohjois-Lontoon derbyssä nähdyistä maaleista. Bentley laukoi pallon 35 metristä volleystä maaliin.Bentleyn profiili Tottenhamin virallisilla kotisivuilla == Maajoukkueura == Bentley oli Englannin alle 18-vuotiaiden maajoukkueen kapteeni. Hän on pelannut myös Englannin alle 21-vuotiaiden maajoukkueessa. 24. maaliskuuta 2007 Bentleystä tuli ensimmäinen englantilainen, joka teki maalin uudella Wembley Stadiumilla, kun Englannin alle 21-vuotiaiden maajoukkue kohtasi stadionin ensimmäisessä pelissä Italian alle 21-vuotiaiden maajoukkueen. Englannin A-maajoukkueessa Bentley teki debyyttinsä 8. syyskuuta 2007 EM-karsintaottelussa Israelia vastaan. Hän pelasi vuoden aikana seitsemän A-maaottelua, joissa kerran avauskokoonpanossa. Viimeisen maaottelunsa hän pelasi elokuussa 2008 ystävyysottelussa Tšekkiä vastaan ja syötti ottelun lopulla 2–2-tasoitusmaalin. == Lähteet == Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Sikaduo

Sikaduo oli suomalainen huumorillista eurodance-musiikkia esittänyt yhtye, joka otti huomattavasti vaikutteita ruotsalaisyhtye Rednexin tyylistä ja musiikista. Vuosina 1994–1995 vaikuttanut Sikaduo julkaisi kolme singleä ja albumin Pekoni-business, jonka nimi viittasi yhtyeen imagoon Texasista Suomeen palanneina sikatalouden harjoittajina. Sikaduo oli tuottaja Kristian Maukosen ideoima, ja sen taiteilijanimillä esiintyvien jäsenten roolin ohuus oli osa imagoa. Irtoviiksin ja aurinkolasein sonnustautuneen kaksikon on arveltu olleen aiemman Rapatin jäseniä.http://www.jylkkari.fi/arkisto/0814/pages/13.htm Sikaduon laulajat olivat Adam ja Joshua Virtanen, joiden kerrottiin singlen Kourin, kourin kansitekstissä olevan identtiset kaksoset. Yhtyeeseen kuuluivat myös viulisti Franklin Kaustinen, banjisti George Kuhmo ja puimureita hoitanut Billy Nieminen sekä tanssijat Miss Oklahoma & Miss Texas. == Diskografia == === Singlet === * Kourin, kourin (Columbia 1994) CDS * Huraa, huraa (Columbia 1995) CDS * Felicia (Columbia 1995) CDS === Albumi === * Pekoni-business (Columbia 1995) CD #Intro: pekoni business #Felicia #Huraa huraa #Hi ho let's go #Ukrainalainen tuopinkohotuslaulu #Munamies #Kourin, kourin #Sikafarmarin porsaankyljys rap #Nana #Psyko hitskokmix #Kourin, kourin (mexsikamix) #Huraa, huraa (texmix) #Nana (hopealyhtymix) ==Lähteet== Luokka:Suomalaiset eurodanceartistit ja -yhtyeet Luokka:Suomalaiset huumoriyhtyeet
Lämpökilpi

Lämpökilpi on avaruusluotainta, satelliitin paluukapselia, avaruusalusta tai ohjuksen kärkeä kaasukehään syöksyn aikana suojaava kuori. Esimerkiksi Maan ilmakehään palaava miehitetty avaruusalus kuumenee ulkopinnaltaan, koska se syöksyy Maan ilmakehään niin kovalla vauhdilla, että ilmakehän harvojen yläosienkin aiheuttama kitka riittää kuumentamaan aluksen ulkopinnan tuhansiin asteisiin. Lämpökilven materiaalit ovat muun muassa keraamisia tai hiilikuitupohjaisia. Ensimmäinen amerikkalainen lämpökilpi oli USA:n Discoverer 1 -vakoilusatelliitissa 1959 ja varhainen venäläinen Neuvostoliiton Vostok-aluksessa 1960-luvun alussa. Avaruussukkula Columbia tuhoutui vuonna 2003 sen lämpökilven pettäessä. NASA on heinäkuussa 2012 testannut onnistuneesti kaasutäytteistä lämpökilpeä IRVE-3:a (Inflatable Reentry Vehicle Experiment). ==Lähteet== == Aiheesta muualla == Luokka:Avaruustekniikka
Kuvataiteilija

Kuvataiteilija on kuvataiteen harjoittaja. Myös nimitystä taiteilija käytetään.Kuvataiteilija. Kielitoimiston sanakirja. Viitattu 2.7.2024. Taidekentän tutkimuksissa kuvataiteilijan kriteerinä on pidetty taidekoulutusta, taiteilijaliiton jäsenyytä tai keskeisen instituution myöntämiä apurahoja.Taiteilija. Tieteen termipankki, taidehistoria. Viitattu 2.7.2024. Monet taiteilijat työskentelevät useammilla taiteen aloilla. Eniten perinteitä on taidemaalareilla, kuvanveistäjillä ja taidegraafikoilla. Myös valokuvaus on kuvataiteen ala, ja viime vuosikymmeninä kuvataiteilijat ovat tehneet myös performansseja, installaatioita, videotaidetta ja ympäristötaidetta.Kuvataiteilija. Duunitori. Viitattu 2.7.2024. Kuvataiteilijaksi voi kouluttautua esimerkiksi Kuvataideakatemiassa tai ammattikorkeakouluissa Turussa, Imatralla ja Kankaanpäässä. Myös valmentavaa kuvataiteen opetusta annetaan useissa eri oppilaitoksissa. ==Katso myös== *Kuvataiteilija (AMK) ==Lähteet== ==Aiheesta muualla== * Suomen kuvataiteilijat verkkomatrikkeli * Taiteilija on kutsumusammatti (Opintoluotsi) Luokka:Kuvataide Luokka:Taidealan ammatit
Alpha Dog

Alpha Dog on vuonna 2007 ensi-iltansa saanut Nick Cassavetesin ohjaama ja käsikirjoittama tositapahtumiin perustuva yhdysvaltalainen rikosdraamaelokuva. Elokuva kertoo tapauksesta, jossa huumekauppias Jesse James Hollywood (elokuvassa nimellä Johnny Truelove) kidnappasi ja murhautti 15-vuotiaan Zack Mazurskyn, pojan, joka oli hänelle 1200 dollaria velkaa olleen ja työskennelleen huumekauppiaan nuorempi velipuoli, ja päätyi siten FBI:n kymmenen etsityimmän rikollisen listalle 20-vuotiaana, kaikkien aikojen nuorimpana. Vuonna 2000 sattuneen tapauksen johdosta useita Hollywoodin apureita tuomittiin vankeuteen ja myös itse Hollywood saatiin karkumatkalta Brasiliasta kiinni vuonna 2005. == Näyttelijät == == Aiheesta muualla == * Elokuvan virallinen sivusto Luokka:Vuoden 2007 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset nuortenelokuvat Luokka:Nick Cassavetesin ohjaamat elokuvat
Blossius

Gaius Blossius (100-luku eaa.) roomalainen stoalainen filosofi. Plutarkhoksen mukaan hän oli Antipatros Tarsoslaisen oppilas ja kotoisin Cumaesta, Campaniasta. Blossius ja kreikkalainen reetori Diofanes saivat tribuuni Tiberius Gracchuksen toimittamaan maauudistuksen plebeijien puolesta. Tiberiuksen poliittiset vastustajat syyttivät häntä kansan yllyttämisestä kansannousuun. Lopulta Tiberius salamurhattiin ja hänen ruumiinsa heitettiin Tiber-jokeen. Tiberiuksen kuoleman jälkeen konsulit kuulustelivat Blossiusta asiasta. Blossius myönsi tehneensä kaiken mitä Tiberius oli pyytänyt häneltä. Konsulit kysyivät, mitä hän olisi tehnyt, jos Tiberius olisi käskenyt hänet polttamaan Juppiterin temppelin. Hän vastasi, ettei Tiberius olisi antanut sellaista käskyä, ellei se olisi todellakin ollut Rooman kansan parhaaksi. Tämän jälkeen hänet vapautettiin. Blossius muutti Asiaan ja osallistui siellä Aristonikoksen kapinayritykseen Roomaa vastaan. Sen epäonnistuttua hän teki itsemurhan. == Lähteet == * Luokka:Roomalaiset filosofit
Corona (satelliitti)

Corona oli amerikkalainen vakoilusatelliittien sarja 1959–1972, joka tunnettiin vuoteen 1962 nimellä Discoverer. Discoverer 14 teki ensimmäisen onnistuneen lennon 18. elokuuta 1960, jolloin C-199-lentokone sieppasi ilmasta laskuvarjon varassa laskeutuvan filmikapselin. Kaikkiaan 145 tällaista satelliittia keräsi yli 800000 valokuvaa Neuvostoliitosta 12 vuoden aikana. 1960-luvun alussa Discoverer-satelliittien väitettiin julkisuudessa oleva Yhdysvaltain ilmavoimien miehitettyihin lentoihin liittyvä biotekniikka- koelentosarja. Harhautus meni läpi mediasta sikäli kuin media ei ollut mukana harhautuksen rakentamisessa. Tässä satelliittityypissä oli kamera ja maahan palaava filmin sisältänyt kapseli, jonka lentokone sieppasi jo laskuvarjolla laskeutumisen aikana lennosta. Satelliiteista käytettiin vuodesta 1962 alkaen nimitystä KH-1, KH-2, KH-3, KH-4, KH-4A ja KH-4B. KH on lyhennys sanasta Key Hole eli "avaimenreikä". Kuvien tarkkuus oli 3–10 metrin suuruusluokkaa. KH- ohjelma keskeytettiin, kun huomattiin neuvostoliittolaisen sukellusveneen odottavan Coronan paluupaikan alla vedessä. Tällöin oli olemassa parempaa teknologiaa ja mahdollisuus kuvien lähettämiseen radioteitse maahan. Corona- ohjelma julkistettiin Kylmän sodan jälkeen vuonna 1992. == Katso myös == * KH- vakoilusatelliitit * Neuvostoliiton Zenit == Lähteet == == Aiheesta muualla == * US Geological Survey overview and image search * Corona page at NASA * Corona page at NRO * GlobalSecurity.org: Imagery Intelligence * A Point in Time, an hourlong CIA film documenting the program Luokka: Kaukokartoitussatelliitit de:Keyhole
Surfing with the Alien

Surfing with the Alien on kitaristi Joe Satrianin toinen soololevy, joka ilmestyi vuonna 1987. ==Kappalelista== # # # # # # # # # # Luokka:Vuoden 1987 albumit Luokka:Joe Satrianin albumit
Las Vegasin Grand Prix

Las Vegasin Grand Prix on Paradisessa Nevadassa Yhdysvalloissa järjestettävä Formula 1 -sarjan osakilpailu. Sitä ajettiin ensimmäistä kertaa vuosina 1981 ja 1982. Tarkoituksena oli kasvattaa Formula 1 -sarjan suosiota Yhdysvalloissa. Rata rakennettiin Caesars Palace -kasinon pysäköintialueelle Paradiseen Nevadaan. Kauden 1982 Las Vegasin GP on suomalaisille historiallinen, sillä silloin Keke Rosberg varmisti mestaruutensa. Las Vegasin Grand Prix palasi Formula 1 -kalenteriin kauden 2023 marraskuussa, ja rata rakennettiin Paradisen kaupunkiin katuradaksi. Uusikin rata ohittaa Caesars Palacen Las Vegas Stripiä pitkin. Kallein lippupaketti kisaan maksoi 5 miljoonaa dollaria. Kun Watkins Glenin kilpailu poistettiin kilpailukalenterista, kilpailu siirrettiin Las Vegasiin. Kilpailu oli kauden viimeinen, mutta siitä ei pidetty aavikon kuumuuden takia. Caesars Palacen parkkipaikkaradasta tuli hyvä väliaikainen rata: tarpeeksi leveä ohituksiin, leveät turva-alueet, tasainen pinta. Sen vastapäiväinen suunta aiheutti suuren rasituksen kuljettajien niskoille. Kun Nelson Piquet varmisti ensimmäisen maailmanmestaruutensa ajamalla viidenneksi vuonna 1981, häneltä meni viisitoista minuuttia palautuakseen kilpailun kuumuuden aiheuttamasta rasituksesta. Vuoden 1982 kilpailun voitti Michele Alboreto Tyrrellillä. Voitto oli samalla Alboreton F1-uran ensimmäinen. == Voittajat == Kausi Kuljettaja Valmistaja Rata Raportti 1981 Alan Jones Williams-Ford Caesars Palace Raportti 1982 Michele Alboreto Tyrrell-Ford Caesars Palace Raportti 2023 Max Verstappen Red Bull Racing-Honda RBPT Las Vegas Strip Raportti 2024 George Russell Mercedes Las Vegas Strip Raportti == Lähteet == Las Vegas
Vostok (avaruusalus)

Vostok oli Neuvostoliiton ensimmäinen miehitetty avaruusalus. Vostok 1 -aluksella tehtiin huhtikuussa 1961 maailman ensimmäinen miehitetty avaruuslento. Kosmonautti Juri Gagarin kiersi sillä Maata huhtikuussa 1961. Sitä ennen aluksella oli tehty miehittämättömiä kokeita Sputnik 4:stä alkaen. Vostok-aluksessa oli pallomainen osa, jossa aluksen ohjaaja oli. Se kykeni palaamaan maahan. Pallomaisen paluukapselin perässä oli kartiomainen huoltomoduuli, joka useasti esitetään yhdessä viimeisen rakettivaiheen kanssa. Luokka:Vostok-ohjelma
Havaijin yliopisto

Havaijin yliopistojärjestelmä () on yhdysvaltalainen yliopisto Havaijin osavaltiossa. Honolulun Mānoassa sijaitseva pääkampus on Havaijin yliopistojen suurin. Kaikkiaan kampuksia on kymmenen. Mānoan kampuksella oli vuonna 2021 yhteensä 14 215 opiskelijaa, joista 3 265 maisteri- tai jatko-opiskelijaa. Yhteensä Havaijin yliopistojärjestelmällä on 50 310 opiskelijaa ja kolmen miljardin Yhdysvaltain dollarin budjetti. Vuonna 2013 David Lassner aloitti yliopiston virkaatekevänä rehtorina ja virallisesti rehtorina kesäkuussa 2014. Syyskuussa 2023 Lassner ilmoitti, että aikoo jättää virkansa vuoden 2024 loppuun mennessä. Tieteellisiä näyttöjä korostava kiinalainen ARWU- yliopistoranking arvioi yliopiston pääkampuksen maailman huippuyliopistojen listallaan 2021 sijaluokkaan 301–400. Yliopistojärjestelmän alaisuudessa toimii kolme erillistä yliopistoa ja seitsemän community collegea: * Havaijin yliopisto, Mānoan kampus * Havaijin yliopisto, Hilon kampus * Havaijin yliopisto, Länsi-O‘ahun kampus * Maui College * Hawai‘i Community College * Honolulu Community College * Kapi‘olani Community College * Kaua‘i Community College * Leeward Community College * Windward Community College == Lähteet == == Aiheesta muualla == * Havaijin yliopiston kotisivut *
Nurmeksen rautatieasema

Nurmeksen rautatieasema () on rautatieliikennepaikka Pohjois-Karjalan Nurmeksessa rataosuudella . Rautatieasema avattiin vuonna 1911, jolloin myös asema-alueen rakennukset valmistuivat. Aseman miehitys loppui vuonna 2005, mutta asemalla on edelleen henkilö- ja museojunaliikennettä. ==Historia== Rautatien rakentamisen aikoihin Nurmes oli nuori kauppala. Kauppalan merkitys oli noussut sen jälkeen, kun maalaiskunnan keskus Porokylä tuhoutui tulipalossa 1891. Asema päätettiin sijoittaa keskeiselle paikalle Kauppatorin laidalle. Thure Hellströmin suunnittelema asemarakennus valmistui 1911, ja liikenne pääsi alkamaan asemalle 16. lokakuuta 1911. Asema-alueelle rakennettiin myös asemapäällikön rakennus, tavaramakasiini, vesitorni, varastoja ja veturitalli, jota myöhemmin laajennettiin viisipaikkaiseksi. Rata Kontiomäelle avattiin 1929. Rautatien tulo Nurmekseen paransi huomattavasti teollisuuden toimintaedellytyksiä ja toi alueelle uusia teollisuuslaitoksia, kuten Ritoniemeen 1921 perustetun sahan. Nurmeksen väkiluku kasvoi tasaisesti aina 1960-luvulle asti, mikä lisäsi aseman matkustajamääriä. Muuttoliike on kuitenkin vähentänyt 1980-luvulta Nurmeksen asukasmäärää jyrkästi, mikä on osaltaan vaikuttanut junayhteyksien vähenemiseen ja matkustajamäärien laskuun. Nurmeksesta tulikin uudelleen henkilöliikenteen pääteasema, kun yöjunaliikenne Ouluun loppui 1993. Rataosuuden kauko-ohjauksen valmistuttua Nurmeksen asema muutettiin miehittämättömäksi ja lipunmyynti lopetettiin kesäkuussa 2005. Nurmeksen kaupunki osti vuodelta 1910-luvulta peräisin olevat kiinteistöt Senaatti-kiinteistöiltä joulukuussa 2008.Nurmeksen kaupunginvaltuuston pöytäkirja 9.12.2008. Kauppaan kuului asema, asemapäällikön asuinrakennus, tavaramakasiini, rivitalo ja varastorakennuksia. Asemarakennuksessa avautui vapunaattona 2007 kahvila, käsityömyymälä ja kukkakauppa.Karjalainen 28.4.2007 VR jäi joksikin aikaa veturitalleille vuokralaiseksi myös kaupan jälkeen. Niihin on sittemmin muuttanut vuonna 2013 museojunayhtiö Höyryraide. == Junaliikenne == Joensuun ja Nurmeksen välillä liikennöi päivittäin kaksi VR:n taajamajunaa molempiin suuntiin. Henkilöliikenne pohjoisen suuntaan Kontiomäelle välillä päättyi 1993. Asemalle on ollut myös vielä 2000-luvulla tavaraliikennettä. == Lähteet == == Aiheesta muualla == * VR-aseman tiedot * Vaunut.org: Kuvia Nurmeksesta Luokka:62.414 Raideliikenne Rautatieasema Luokka:Pohjois-Karjalan henkilöliikenteen rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa